### Beslutninger:

Claus Pedersen med bemærkning, at byrådet i sit møde den 25. maj 2022 har vedtaget Magistratens indstilling i overensstemmelse med erklæring fra Økonomiudvalget af 18. maj 2022, samt ændringsforslaget fra Socialistisk Folkepartis og Sabine Larsen byrådsgrupper af 19. april 2022 til at 7 i indstillingen ”Diverse forhold med relation til regnskab 2021” om kompensation for merudgifter i forbindelse med Corona.

Ændringsforslaget fra Venstres byrådsgruppe af 27. april 2022 til at 6.1 i indstillingen ”Diverse forhold

med relation til regnskab 2021” om afrapporteringen vedrørende anlægsindtægtskrav, kunne ikke tiltrædes. Venstres, Nye Borgerliges og Dansk Folkepartis byrådsgrupper fastholdte deres støtte til dette ændringsforslag.

Ændringsforslaget fra Socialistisk Folkepartis og Sabine Larsen byrådsgrupper af 27. april 2022 til at 13 i indstillingen ”Diverse forhold med relation til regnskab 2021”, om at magistratsafdelingerne får fuld kompensation for udgifterne i forbindelse med modtagelse af flygtninge fra [adresse], kunne ikke tiltrædes. Socialistisk Folkepartis, Nye Borgerliges og Dansk Folkepartis byrådsgrupper fastholdte deres støtte til dette ændringsforslag.

Det Konservative Folkepartis byrådsgruppe kunne tiltræde indstillingen med forbehold for den million kr., der skal gives til Folkeoplysningsmidlerne målrettet daghøjskolerne.

Enhedslisten de Rød-Grønnes byrådsgruppe kunne tiltræde indstillingen, dog kunne de ikke tiltræde at 32 i indstillingen ”Diverse forhold med relation til regnskab 2021” om bemyndigelse til garantistillelse.

Borgmesterens Afdeling udarbejder notat.

Sagen blev behandlet sammen med sagerne 13 til 19.

### Resume

På de skattefinansierede driftsområder har der i 2021 været nettomerudgifter på 89 mio. kr. i forhold til budgettet.

Der er samlet set mindreudgifter vedrørende den egentlige drift på 222 mio. kr. Indenfor driften er der store bruttoforskydninger i form af merudgifter på de decentraliserede serviceområder og betydelige mindreudgifter vedrørende ikke-decentraliserede overførsler.

De generelle tilskud viser mindreindtægter på 92 mio. kr., bl. a. på grund af efterreguleringer som følge af mindreudgifter til overførsler. Hertil kommer, at der er mindreindtægter vedrørende skatter på 18 mio. kr.

Modsvarende er der beskedne merindtægter vedrørende renter på 2 mio. kr.

På grund af tidsforskydninger har der været mindreudgifter på 36 mio. kr. og merindtægter på 305 mio. kr. på anlægsområdet.

Samlet set er der tale om en formindskelse af det budgetterede underskud med 455 mio. kr. til et underskud på 377 mio. kr. imod et korrigeret budgetteret underskud på 832 mio. kr.

Det egentlige regnskabsresultat kan ikke tages som udtryk for en forværring eller forbedring af kommunens økonomi, da det i væsentlig grad er påvirket af tidsforskydninger.

Der vurderes på baggrund af regnskabet, at der har været en engangsforværring på skønsmæssigt 25 mio. kr., når der tages højde for tidsforskydninger. Baggrunden herfor er primært huslejetab på ældreboligområdet. Hertil kommer mindreindtægter vedrørende garantiprovision, som dog modsvares af merindtægter vedrørende renter generelt.

Der er ekstraordinær stor usikkerhed forbundet med efterreguleringen af de budgetgaranterede områder for 2021, fordi dagpengeudgifter fra 2021 indgår i budgetgarantien.

Herudover skal bemærkes, at der har været merudgifter vedrørende Corona og merudgifter vedrørende større prisstigninger fra 2020 til 2021 end forventet tidligere. Disse merudgifter forventes kompenseret ved budgetforhandlingerne i foråret 2022.

[adresse] regnskab for 2021 er uddybende beskrevet i en årsberetning og i et egentligt regnskab. Herudover er regnskabet beskrevet i afsnittet ”Økonomiske nøgletal for [adresse]” i [adresse].

### Beslutningspunkter

På baggrund af bemærkningerne til regnskabsaflæggelsen for 2021 indstilles:

At 1) At Byrådet godkender årsberetningen for 2021 jf. bilag 1.

At 2) At Byrådet godkender, at regnskab 2021 oversendes til revision.

At 3) De i regnskabet konstaterede afvigelser på bevillingskonti godkendes jf. regnskabsoversigten i regnskabets bilag 2.

At 4) De beskrevne budget- og rammeændringer og saldokorrektioner godkendes jf. bilag 3.

At 5) 176 KB-bevillinger og anlægsarbejder, som er afsluttet i løbet af 2021 med et samlet nettoforbrug på 437 mio. kr. og en samlet nettobevilling på 566 mio. kr. godkendes jf. afsnit 5.4.3 og bilag 4.

At 6) Der som følge af tidsforskydninger af anlægsprojekter og heraf afledt behov for priskorrektioner sker justeringer af de tilknyttede anlægsbevillinger jf. bilag 3.

At 7) Afskrivninger af uerholdelige tilgodehavender på i alt 13 mio. kr. samt kassedifferencer (overskud) på ca. 0,1 mio. kr. godkendes jf. afsnit 5.4.5 og regnskab 2021 (bilag 2).

### Sagsforløb:

Udvalg: Magistraten

Dato: 19-04-2022

Connie Nørgaard:

Udvalg: [adresse]

Dato: 27-04-2022

Connie Nørgaard:

Fremsendes til Økonomiudvalget til behandling i henhold til beslutning i byrådets møde den 27. april 2022.

Sagen blev behandlet sammen med sagerne 10 – 16.

Udvalg: Økonomiudvalget

Dato: 18-05-2022

Connie Nørgaard: 3

Udvalget kunne enstemmigt tiltræde indstillingerne i overensstemmelse med Magistratens anbefaling. Ane Toft og Elias Koch tog dog forbehold for den million kr., der skal gives til Folkeoplysningsmidlerne målrettet daghøjskolerne.

Udvalget kunne tiltræde ændringsforslaget fra SF og V til indstillingen ’Diverse forhold med relation til regnskab 2021’ at 3 om kompensation for merudgifter i forbindelse med Corona.

Patricia Iversen, Lene Dahl, Ane Toft, Elias Koch og Steen Jepsen kunne ikke tiltræde ændringsforslaget fra V til indstillingen ’Diverse forhold med relation til regnskab 2021’ at 6.1 om afrapporteringen vedrørende anlægsindtægtskrav, men udvalget indstiller, at byrådet følger anbefalingen i indstillingen om, at det oplæg til provenuløsning for konkret opfyldt indtægtskrav, som fremlægges i budgetprocessen, efterfølgende indarbejdes i Økonomisk Politik sammen med et samlet overblik over økonomi og provenuer på området for salg af jord og ejendom.

Bertram Kristoffersen kunne tiltræde ændringsforslaget fra V til indstillingen ’Diverse forhold med relation til regnskab 2021’ at 6.1 om afrapporteringen vedrørende anlægsindtægtskrav.

Udvalget var enige i intentionerne bag ændringsforslaget fra SF og V til indstillingen ’Diverse forhold med relation til regnskab 2021’ at 13, om at magistratsafdelingerne får fuld kompensation for udgifterne i forbindelse med modtagelse af flygtninge fra [adresse]. Udvalget indstiller dog, at [adresse] afventer resultatet af de kommende økonomiforhandlinger mellem KL og regeringen om kommunernes økonomi og først herefter tager stilling til ændringsforslaget.

Øivind Lind var forhindret i at deltage i udvalgets behandling af sagerne.